ประกาศจังหวัดหนองบัวลำภูประกาศจังหวัดหนองบัวลำภูเรื่องมาตรการป้องกันและรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใดเพื่อให้บั้งไฟพลุ ตะไล โคมลอย โคมไฟ โคมควันหรือวัตถุอื่นใดที่คล้ายคลึงกันขึ้นไปสู่อากาศ เพื่อเป็นการแก้ไขปัญหาความเดือดร้อนและเพื่อป้องกันอันตรายรวมทั้งความเสียหายที่จะเกิดแก่อากาศยานชุมชนและประชาชน จากการจุดและปล่อยหรือกระทำการอย่างใดเพื่อให้บั้งไฟ พลุ ตะไล โคมลอย โคมไฟ โคมควันหรือวัตถุอื่นใดที่คล้ายคลึงกันขึ้นไปสู่อากาศ สมควรกำหนดมาตรการป้องกันและแก้ไขปัญหาดังกล่าวเพื่อความสงบเรียบร้อยของบ้านเมืองอาศัยอำนาจตามความในข้อ๒ และข้อ ๓ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ลงวันที่ ๑๐ มิถุนายน พุทธศักราช ๒๕๕๙ จังหวัดหนองบัวลำภูโดยความเห็นชอบร่วมกันของคณะกรมการจังหวัดและสภาวัฒนธรรมจังหวัด จึงกำหนดมาตรการป้องกันและการรักษาความปลอดภัยตลอดจนการดูแลรักษาความสงบเรียบร้อยของประชาชนดังนี้ข้อ๑ ประกาศฉบับนี้ เรียกว่า ประกาศจังหวัดหนองบัวลำภูเรื่องมาตรการป้องกันและรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใดเพื่อให้บั้งไฟ พลุ ตะไล โคมลอย โคมไฟ โคมควันหรือวัตถุอื่นใดที่คล้ายคลึงกันขึ้นไปสู่อากาศข้อ๒[๑]ประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ประกาศฉบับนี้ให้ใช้บังคับเฉพาะในเขตพื้นที่จังหวัดหนองบัวลำภู ในกรณีที่มีประกาศข้อบังคับ ระเบียบ หรือคำสั่งใด ซึ่งขัดหรือแย้งกับประกาศฉบับนี้ให้ปฏิบัติตามประกาศฉบับนี้แทนข้อ๔ ห้ามมิให้ผู้ใดจุดและปล่อยหรือกระทำการอย่างใดเพื่อให้บั้งไฟ พลุ ตะไล โคมลอย โคมไฟ โคมควันหรือวัตถุอื่นใดที่คล้ายคลึงกัน ขึ้นไปสู่อากาศ เว้นแต่จะได้รับอนุญาตจากนายอำเภอแห่งท้องที่และได้ปฏิบัติตามหลักเกณฑ์แห่งประกาศฉบับนี้ ทั้งนี้ให้ผู้ประสงค์จะขออนุญาตให้ยื่นคำขอต่อนายอำเภอท้องที่ก่อนวันจุดและปล่อยไม่น้อยกว่า๑๕ วัน เว้นแต่เป็นงานประเพณีที่ไม่อาจขออนุญาตได้ให้นายอำเภออนุญาตให้เป็นกรณีพิเศษความในวรรคหนึ่งมิให้นำมาใช้บังคับกับการจุดและปล่อยพลุ หรือวัตถุอื่นใดที่คล้ายคลึงกันขึ้นไปสู่อากาศซึ่งเจ้าหน้าที่ได้กระทำขึ้นในงานที่จังหวัดหรืออำเภอเป็นผู้จัดให้มีขึ้น แต่ไม่รวมถึงส่วนราชการหรือหน่วยงานของรัฐอื่นหรือองค์กรปกครองส่วนท้องถิ่น จัดให้มีขึ้นเองคำขออนุญาตและใบอนุญาตให้ใช้ตามแบบที่กำหนดไว้ท้ายประกาศฉบับนี้ให้นายอำเภอแห่งท้องที่ที่อนุญาตให้มีการจุดและปล่อยโคมลอยโคมไฟ โคมควัน หรือวัตถุอื่นใดอันคล้ายคลึงกันรายงานการอนุญาตทุกครั้งให้ผู้ว่าราชการจังหวัดหนองบัวลำภู และผู้บังคับการตำรวจภูธรจังหวัดทราบและให้นายอำเภอแจ้งการอนุญาตให้ศูนย์ควบคุมการบินอุดรธานี ท่าอากาศยานอุดรธานี ตำบลหนองขอนกว้างอำเภอเมืองอุดรธานี และกองบิน ๒๓ ทราบก่อนการจุดและปล่อยไม่น้อยกว่า ๗ วัน หรือตามความเหมาะสมของประเพณีนั้นๆข้อ๕ คณะกรรมการจัดงานหรือผู้ขออนุญาตต้องเป็นบุคคลผู้มีสัญชาติไทย มีอายุไม่ต่ำกว่า ๒๐ ปีบริบูรณ์และเป็นผู้มีถิ่นที่อยู่ในเขตพื้นที่จังหวัดหนองบัวลำภูข้อ๖ให้ผู้รับอนุญาตจัดให้มีผู้ประสานงานการจุดบั้งไฟ พลุ ตะไล โคมลอย โคมไฟ โคมควันหรือวัตถุอื่นใดที่คล้ายคลึงกันขึ้นไปสู่อากาศ ที่สามารถติดต่อได้ทางโทรศัพท์อย่างน้อย๒ คน เพื่อทำหน้าที่ในการแจ้งศูนย์ควบคุมการบินอุดรธานีและกองบิน ๒๓ตลอดเวลาที่จุดบั้งไฟ ตะไล พลุ โคมลอย โคมไฟ โคมควันพร้อมทั้งแจ้งให้ศูนย์ควบคุมการบินอุดรธานีและกองบิน ๒๓ทราบเมื่อเสร็จสิ้นการจุดและปล่อยหมวด ๑บั้งไฟ ตะไลหรือวัตถุอื่นใดที่คล้ายคลึงกัน ข้อ๗ กำหนดระยะเวลาในการจุดและปล่อย๗.๑บั้งไฟหรือวัตถุอื่นใดที่คล้ายคลึงกัน๗.๑.๑ให้กระทำได้ในห้วงเดือนหกตามปฏิทินจันทรคติไทย เริ่มตั้งแต่วันขึ้น ๑ ค่ำ เดือน ๖ถึงวันแรม ๑๕ ค่ำ เดือน ๖ ของทุกปี ทั้งนี้การจัดประเพณีให้เป็นไปตามประเพณีท้องถิ่นนั้นๆ โดยต้องทำเป็นประกาศของสภาวัฒนธรรมของแต่ละอำเภอช่วงเวลาการจัดไม่เกิน ๓๐ วัน๗.๑.๒ให้หมู่บ้านทั้งหมดที่เคยร่วมกันจัดงานและมีประวัติการจัดงานประเพณีบุญบั้งไฟเดือนหกได้จุดและปล่อยได้เพียง๑ วันต่อปี เว้นแต่ประเพณีของหมู่บ้านดังกล่าวได้เคยจัดมากกว่า ๑ วันต่อปีให้นายอำเภอพิจารณาสั่งอนุญาตได้ไม่เกิน ๒ วัน ภายในห้วงเวลาตามข้อ ๗.๑.๑๗.๑.๓ หมู่บ้านใดที่ไม่เคยมีประวัติจัดงานประเพณีบุญบั้งไฟเดือนหก ห้ามจัดให้มีการจุดและปล่อยเป็นอันขาดเว้นแต่หมู่บ้านใดเริ่มจัดให้มี ให้ผ่านสภาวัฒนธรรมอำเภอแล้วให้นายอำเภอพิจารณาและประกาศ๗.๑.๔หากตำบลใดได้จัดงานบุญประเพณีบุญบั้งไฟเดือนหกของตำบลแล้ว ให้หมู่บ้านในตำบลนั้นห้ามจัดให้มีการจุดและปล่อยเป็นอันขาดเว้นแต่หมู่บ้านใดที่ยังไม่เคยจัดจะต้องได้รับความเห็นชอบจากสภาวัฒนธรรมอำเภอแล้วให้นายอำเภอพิจารณาและประกาศ๗.๑.๕ การจุดและปล่อยต้องกระทำระหว่างเวลา ๐๙.๐๐ นาฬิกา ถึงเวลา ๑๗.๐๐ นาฬิกา๗.๒ ตะไลหรือวัตถุอื่นใดที่คล้ายคลึงกัน๗.๒.๑ ให้กระทำได้ในงานประเพณีของท้องถิ่นที่เคยมีประวัติการจัดงาน๗.๒.๒ ให้หมู่บ้านที่เคยมีประวัติการจัดงานประเพณีของท้องถิ่นจัดให้มีการจุดและปล่อยในวันที่มีการจัดงานตามข้อ ๗.๒.๑๗.๒.๓การจุดและปล่อยต้องกระทำระหว่างเวลา ๐๙.๐๐ นาฬิกา ถึงเวลา ๑๗.๐๐ นาฬิกาข้อ๘ ชนิด ขนาด และจำนวน๘.๑บั้งไฟที่ใช้ในการจุดและปล่อยต้องผลิตจากวัสดุ อุปกรณ์ที่มีน้ำหนักเบาและไม่มีส่วนผสมของโลหะ๘.๒ขนาดเส้นผ่าศูนย์กลางวงในของท่อหรือวัสดุอื่นใดที่ใช้แทนท่อซึ่งใช้บรรจุเชื้อเพลิงของบั้งไฟต้องมีขนาดไม่เกิน ๓.๕ นิ้วความยาวของท่อไม่เกิน ๑.๕๐ เมตร๘.๓ขนาดเส้นผ่าศูนย์กลางของตะไลต้องมีขนาดไม่เกิน ๑๒ นิ้ว๘.๔จำนวนในการจุดและปล่อย หรือกระทำการอย่างใดเพื่อให้บั้งไฟ ตะไล หรือวัตถุอื่นใดที่คล้ายคลึงกันขึ้นไปสู่อากาศในแต่ละหมู่บ้านให้จุดได้ไม่จำกัดจำนวน เว้นแต่หมู่บ้านที่นายอำเภอพิจารณาซึ่งอนุญาตให้จัด ๒ วัน ให้จุดได้ไม่เกิน ๑๕ บั้งต่อวันข้อ ๙สถานที่จุดและปล่อยหรือกระทำการอย่างใดเพื่อให้บั้งไฟ ตะไล หรือวัตถุอื่นใดที่คล้ายคลึงกันขึ้นไปสู่อากาศพื้นที่จะจุดและปล่อยให้กระทำได้เมื่อได้รับอนุญาตจากนายอำเภอ โดยให้นายอำเภอระบุสถานที่/พื้นที่การจุดและปล่อยหรือกระทำการอย่างใดให้ชัดเจนข้อ๑๐มาตรการในการป้องกันมิให้มีการเล่นการพนัน๑๐.๑ห้ามจัดหรือเล่นพนันขันต่อในการจุดและปล่อยบั้งไฟ หรือตะไล๑๐.๒ห้ามมิให้มีการนับคะแนน การจับเวลา การขานเวลา การขานตัวเลขอื่น ๆ หรือกระทำเครื่องหมายสัญลักษณ์อื่นใด อันเป็นการบ่งชี้ถึงการบอกเวลาการขึ้นลง หรือความสูงต่ำของบั้งไฟ หรือตะไลหรือกระทำการอื่นใดอันเป็นข้อชี้ขาดให้แพ้ชนะกัน๑๐.๓ห้ามปิดกั้นถนนสาธารณะ หรือสถานที่เข้าสู่บริเวณงาน หรือสถานที่จัดงาน๑๐.๔ห้ามจำหน่ายบัตรค่าเข้าชม หรือเรียกเก็บค่าเข้าชมในการจุดและปล่อยบั้งไฟ ตะไลหรือกระทำการอื่นใดในลักษณะแอบแฝงเพื่อเก็บค่าเข้าชมเช่น จัดให้มีการเรี่ยไรหน้างาน การแจกซองฎีกาผ้าป่า หรือการตั้งตู้รับบริจาค๑๐.๕ หากมีการฝ่าฝืนข้อ๑๐.๑ ถึงข้อ ๑๐.๔ให้นายอำเภอมีอำนาจสั่งยุติงานประเพณีดังกล่าว หรือมีคำสั่งอย่างใดตามที่เห็นสมควรข้อ๑๑มาตรการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน๑๑.๑ผู้ได้รับอนุญาตต้องนำใบอนุญาตมาแสดงเมื่อจะจุดและปล่อยด้วย๑๑.๒ให้ผู้ได้รับอนุญาตนำเลขที่ใบอนุญาตกำกับบั้งไฟ หรือตะไล แล้วแต่กรณี ไปเขียนหรือแสดงไว้บนบั้งไฟหรือตะไลในตำแหน่งที่บุคคลทั่วไปสามารถมองเห็นได้อย่างชัดเจนและต้องเป็นส่วนที่เหลืออยู่เมื่อบั้งไฟหรือตะไลได้ตกลงมาสู่พื้นดินหลังการจุดและปล่อยโดยการเขียนหรือแสดงให้ใช้สีหรือน้ำหมึกหรือสารเคมีที่ขูดลบออกยาก๑๑.๓ ฐานสำหรับจุดบั้งไฟต้องมีความชันหรือความลาดเอียง ไม่น้อยกว่า ๗๐ องศา แต่ไม่เกิน ๗๕ องศา พื้นที่ต้องไม่อยู่บริเวณใกล้เคียงกับสถานีบริการน้ำมันสถานีบริการก๊าซ/แก๊ส ในระยะ ๕๐๐ เมตร๑๑.๔ผู้รับอนุญาตต้องจัดสถานที่จุดและปล่อยให้มีความปลอดภัยโดยให้ผู้ชมอยู่ห่างจากฐานจุดและปล่อยบั้งไฟ ไม่น้อยกว่า ๑๐๐ เมตรและตะไลไม่น้อยกว่า ๓๐ เมตรหมวด ๒พลุหรือวัตถุอื่นใดที่คล้ายคลึงกัน ข้อ๑๒ พลุ หมายความถึงดอกไม้เพลิงชนิดหนึ่งบรรจุดินปืนในกระบอกไม้ไผ่หรือท่อหรือวัตถุอื่นใดที่คล้ายคลึงกันเมื่อจุดขึ้นสู่อากาศแล้วจะมีเสียงแตกระเบิดโดยหมายความรวมถึงดอกไม้เพลิงอย่างอื่นที่จุดแล้วมีระเบิดดังเช่นว่านั้นด้วยซึ่งการผลิต การทำ การสั่งนำเข้า การค้า หรือจำหน่ายต้องเป็นไปตามที่บัญญัติไว้ในพระราชบัญญัติอาวุธปืนเครื่องกระสุนปืน วัตถุระเบิด ดอกไม้เพลิง และสิ่งเทียมอาวุธปืน พ.ศ. ๒๔๙๐ข้อ๑๓ กำหนดระยะเวลาในการจุดและปล่อย๑๓.๑ ให้กระทำได้ในงานรัฐพิธี งานพิธีสำคัญอื่นๆ ของทางราชการ และงานเฉลิมพระชนมพรรษาสมเด็จพระเจ้าอยู่หัว งานเฉลิมพระชนมพรรษา๑๒ สิงหามหาราชินี หรืองานเฉลิมพระเกียรติของพระบรมวงศานุวงศ์๑๓.๒ ให้กระทำได้ในวันลอยกระทงซึ่งตรงกับวันขึ้น๑๕ ค่ำ เดือน ๑๒ ตามปฏิทินจันทรคติไทย โดยให้จุดและปล่อยในช่วงเวลา ๑๙.๐๐ นาฬิกาถึงเวลา ๒๔.๐๐ นาฬิกา๑๓.๓ ให้กระทำได้ในเทศกาลส่งท้ายปีเก่าต้อนรับปีใหม่ในช่วงคืนวันที่ ๓๑ ธันวาคมของทุกปีโดยให้จุดและปล่อยในช่วงเวลา ๒๓.๐๐ นาฬิกา ถึงเวลา ๐๑.๐๐ นาฬิกา ของวันที่ ๑มกราคมของทุกปี๑๓.๔ให้กระทำในงานฌาปนกิจศพ งานเทศกาลหรืองานรื่นเริงที่มีการจัดขึ้นเป็นประจำทุกปีและเคยมีประวัติในการจุดและปล่อยมาก่อนหรือเพื่อการอื่นใดอันเป็นประเพณีของท้องถิ่นข้อ๑๔ ชนิด ขนาด และจำนวน๑๔.๑ห้ามจุดพลุที่มีขนาดเส้นผ่าศูนย์กลางของท่อเกิน ๕ นิ้วหรือตามดุลยพินิจของนายอำเภอแห่งท้องที่พิจารณาตามความเหมาะสม๑๔.๒จำนวนในการจุดและปล่อย หรือกระทำการอย่างใดเพื่อให้พลุ หรือวัตถุอื่นใดที่คล้ายคลึงกับพลุขึ้นไปสู่อากาศตามจำนวนที่ได้รับอนุญาตจากนายอำเภอท้องที่ข้อ๑๕ สถานที่จุดและปล่อยหรือกระทำการอย่างใดเพื่อให้พลุหรือวัตถุอื่นใดที่คล้ายคลึงกับพลุขึ้นไปสู่อากาศพื้นที่จะจุดและปล่อยให้กระทำได้เมื่อได้รับอนุญาตจากนายอำเภอ โดยให้นายอำเภอระบุสถานที่/พื้นที่การจุดและปล่อยหรือกระทำอย่างใดให้ชัดเจน๑๕.๑พื้นที่อื่นให้กระทำได้ในสถานที่ตามที่นายอำเภอท้องที่พิจารณาอนุญาต๑๕.๒พื้นที่อื่นต้องไม่อยู่บริเวณใกล้เคียงกับสถานีบริการน้ำมัน สถานีบริการก๊าซ/แก๊ส ในระยะ ๕๐๐ เมตรข้อ๑๖ มาตรการในการป้องกันมิให้มีการเล่นการพนัน๑๖.๑ห้ามจัดหรือเล่นพนันขันต่อในการจุดและปล่อยพลุ๑๖.๒ห้ามมิให้มีการนับคะแนน การจับเวลา การขานเวลา การขานตัวเลขอื่น ๆ หรือกระทำเครื่องหมายสัญลักษณ์อื่นใด อันเป็นการบ่งชี้ถึงการบอกความสูงต่ำหรือความสวยงามของพลุหรือกระทำการอื่นใดอันเป็นข้อชี้ขาดให้แพ้ชนะกัน๑๖.๓หากมีการฝ่าฝืนข้อ ๑๖.๑ และ ๑๖.๒ให้นายอำเภอมีอำนาจสั่งยุติงานประเพณีดังกล่าว หรือมีคำสั่งอย่างใดตามที่เห็นสมควรข้อ๑๗ มาตรการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน๑๗.๑ห้ามผู้ใดจำหน่ายพลุในวัด โรงเรียน ทางสาธารณะ ที่สาธารณะหรือในสถานที่ที่ไม่ได้รับอนุญาตให้ค้าซึ่งดอกไม้เพลิง๑๗.๒พลุที่นำมาจุดและปล่อยต้องเป็นพลุที่นำมาจากผู้ที่ได้รับอนุญาตให้สั่งหรือนำเข้าซึ่งดอกไม้เพลิง (ป.๒) หรือได้รับอนุญาตให้ทำ หรือค้าซึ่งดอกไม้เพลิง(ป.๕)๑๗.๓ให้ผู้ได้รับอนุญาตจัดสถานที่จุดและปล่อยพลุให้มีความปลอดภัย โดยจัดทำรั้ว/แนวกั้นเพื่อมิให้ผู้ไม่มีส่วนเกี่ยวข้องเข้าไปในสถานที่จุดในรัศมีโดยรอบ ๑๐๐ เมตรหมวด ๓โคมลอย โคมไฟ โคมควันหรือวัตถุอื่นใดที่คล้ายคลึงกัน ข้อ๑๘กำหนดระยะเวลาในการจุดและปล่อยโคมลอย โคมไฟ โคมควันหรือวัตถุอื่นใดที่คล้ายคลึงกัน๑๘.๑ให้กระทำได้ในงานประเพณีทอดกฐิน ซึ่งตรงกับวันแรม ๑ ค่ำ เดือน ๑๑ ถึงวันขึ้น ๑๕ค่ำ เดือน ๑๒ ตามปฏิทินจันทรคติไทย โดยให้จุดและปล่อยในช่วงเวลา ๐๘.๐๐ นาฬิกา ถึงเวลา๑๕.๐๐ นาฬิกา๑๘.๒ให้กระทำได้ในวันลอยกระทงซึ่งตรงกับวันขึ้น ๑๕ ค่ำ เดือน ๑๒ตามปฏิทินจันทรคติไทยในแต่ละปี โดยโคมไฟให้จุดและปล่อยได้ในช่วงเวลา ๐๙.๐๐ นาฬิกา ถึงเวลา ๒๔.๐๐ นาฬิกา ส่วนโคมควันให้จุดและปล่อยในช่วงเวลา๑๐.๐๐ นาฬิกา ถึงเวลา ๑๒.๐๐ นาฬิกา๑๘.๓ ให้กระทำได้ในงานเทศกาลอื่นๆ ที่จังหวัดหรืออำเภอได้จัดขึ้น หรือได้มอบหมายให้หน่วยงานอื่นเป็นผู้จัดขึ้นโดยให้จุดและปล่อยตามช่วงเวลาตามข้อ ๑๘.๑ หรือข้อ ๑๘.๒ แล้วแต่กรณีข้อ๑๙ ชนิด ขนาด และจำนวนของโคมลอยโคมไฟ โคมควัน หรือวัตถุอื่นใดที่คล้ายคลึงกันที่จะทำการจุดและปล่อยจะต้องมีขนาดดังนี้๑๙.๑ ตัวโคมต้องมีปริมาตรไม่เกิน ๑ ลูกบาศก์เมตรเส้นผ่าศูนย์กลางไม่เกิน ๙๐ เซนติเมตร สูงไม่เกิน ๑๔๐ เซนติเมตรและทำจากวัสดุธรรมชาติ๑๙.๒ส่วนที่เป็นเชื้อเพลิงของโคมให้ทำจากกระดาษชุบเทียน ขี้ผึ้ง หรือพาราฟิน น้ำหนักไม่เกิน๕๕ กรัม ระยะเวลาการเผาไหม้ไม่เกิน ๘ นาที โดยยึดติดกับตัวโคมหรือเชื้อทนไฟ เชือกหรือลวดอ่อนเบอร์ ๒๔ (เส้นผ่าศูนย์กลางประมาณ ๐.๕ มิลลิเมตร) จำนวน ๒ เส้น ความยาวเส้นละไม่เกิน ๓๐ เซนติเมตร๑๙.๓ห้ามพ่วงหรือผูกติดพลุ ดอกไม้ไฟ หรือสิ่งอื่นใดไปกับโคมขณะปล่อย๑๙.๔ จำนวนการจุดและปล่อยต่อ๑ สถานที่ ใน ๑ วันให้เป็นดุลยพินิจของนายอำเภอแห่งท้องที่ในการพิจารณาอนุญาตตามความเหมาะสมข้อ ๒๐ สถานที่จุดและปล่อยโคมลอย โคมไฟโคมควันหรือวัตถุอื่นใดที่คล้ายคลึงกัน ต้องเป็นพื้นที่ที่ได้รับอนุญาตจากนายอำเภอท้องที่โดยให้ระบุพื้นที่การจุดและปล่อย โคมลอย โคมควัน โคมไฟ หรือวัตถุอื่นใดที่คล้ายคลึงกันให้ชัดเจนจนถึงขอบเขตปริมณฑลในการอนุญาตให้จุดและปล่อยข้อ๒๑ มาตรการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน๒๑.๑ ห้ามมิให้ผู้ใดจำหน่ายโคมลอยโคมไฟ โคมควัน หรือวัตถุอื่นใดที่คล้ายคลึงกัน ในวัด โรงเรียน ทางสาธารณะที่สาธารณะ เว้นแต่เป็นพื้นที่ตามข้อ ๒๐๒๑.๒ให้ผู้ได้รับอนุญาตนำเลขที่ใบอนุญาตกำกับโคมลอย โคมไฟ โคมควัน ไปเขียนหรือวัตถุอื่นใดที่คล้ายคลึงกันแสดงไว้บนโคมลอยโคมไฟ โคมควัน ในตำแหน่งที่บุคคลทั่วไปสามารถมองเห็นได้อย่างชัดเจนโดยการเขียนหรือแสดงให้ใช้สีหรือน้ำหมึกหรือสารเคมีที่ขูดลบออกยากหมวด ๔พื้นที่เฝ้าระวังเข้มงวดในการจุดและปล่อยหรือกระทำการอย่างใดเพื่อให้บั้งไฟพลุ ตะไลโคมลอย โคมไฟ โคมควันหรือวัตถุอื่นใดที่คล้ายคลึงกัน ขึ้นไปสู่อากาศ ข้อ๒๒ เส้นทางการบิน กรุงเทพมหานคร -จังหวัดอุดรธานี ที่ผ่านจังหวัดหนองบัวลำภู จำนวน ๒๒ ตำบลให้ผู้ขออนุญาตจุดและปล่อยหรือกระทำการอย่างใดเพื่อให้บั้งไฟ พลุ ตะไล โคมลอย โคมไฟโคมควัน หรือวัตถุอื่นใดที่คล้ายคลึงกัน ขึ้นไปสู่อากาศเข้มงวดกวดขันในการจุดและปล่อยบั้งไฟ พลุ ตะไล โคมลอย โคมไฟ โคมควันหรือวัตถุอื่นใดที่คล้ายคลึงกัน และให้ถือปฏิบัติตามอย่างเคร่งครัด โดยมีเส้นทางการบินดังนี้R ๔๗๐๑. ตำบลนาด่านอำเภอสุวรรณคูหา๒. ตำบลเก่ากลอยอำเภอนากลาง๓. ตำบลกุดดินจี่อำเภอนากลาง๔. ตำบลนาคำไฮอำเภอเมืองหนองบัวลำภู๕. ตำบลฝั่งแดงอำเภอนากลาง๖. ตำบลโนนเมืองอำเภอนากลาง๗. ตำบลโนนม่วงอำเภอศรีบุญเรือง๘. ตำบลยางหล่ออำเภอศรีบุญเรือง๙. ตำบลโนนสะอาดอำเภอศรีบุญเรืองW ๑๕๑. ตำบลเก่ากลอยอำเภอนากลาง๒. ตำบลดงสวรรค์อำเภอนากลาง๓. ตำบลกุดแห่อำเภอนากลาง๔. ตำบลนาแกอำเภอนาวัง๕. ตำบลวังปลาป้อมอำเภอนาวังW ๒๑๑. ตำบลบ้านขามอำเภอเมืองหนองบัวลำภู๒. ตำบลนามะเฟืองอำเภอเมืองหนองบัวลำภู๓. ตำบลหัวนาอำเภอเมืองหนองบัวลำภู๔. ตำบลป่าไม้งามอำเภอเมืองหนองบัวลำภู๕. ตำบลหนองบัวใต้อำเภอศรีบุญเรือง๖. ตำบลศรีบุญเรืองอำเภอศรีบุญเรืองY ๑๑. ตำบลกุดดู่อำเภอโนนสัง๒. ตำบลบ้านค้ออำเภอโนนสัง๓. ตำบลโคกใหญ่อำเภอโนนสังหมวด ๕บทลงโทษ ข้อ๒๓ผู้ใดกระทำการจุดและปล่อยนอกสถานที่ที่ได้รับอนุญาตหรือเป็นผู้จัดให้มีสถานที่จุดและปล่อย โดยไม่ได้รับอนุญาตจากนายอำเภอแห่งท้องที่หรือโดยฝ่าฝืนข้อกำหนดในประกาศฉบับนี้ ต้องระวางโทษจำคุกไม่เกินสามปีหรือปรับไม่เกินหกหมื่นบาทหรือทั้งจำทั้งปรับตามคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ลงวันที่ ๑๐ มิถุนายน พุทธศักราช ๒๕๕๙ข้อ๒๔ ผู้ได้รับอนุญาตตามประกาศนี้ไม่ถือเป็นเหตุให้พ้นผิดหากการจุดและปล่อยหรือกระทำอย่างใดที่ก่อให้เกิดความเสียหายแก่อากาศยาน ชุมชนหรือประชาชนประกาศ ณ วันที่ ๒๔มีนาคม พ.ศ. ๒๕๖๐ธนากร อึ้งจิตรไพศาลผู้ว่าราชการจังหวัดหนองบัวลำภู[เอกสารแนบท้าย]๑. คำขอรับใบอนุญาตให้จุดและปล่อยหรือกระทำการอย่างใดเพื่อให้บั้งไฟ พลุ ตะไล หรือวัตถุอื่นใดที่คล้ายคลึงกัน ขึ้นไปสู่อากาศ๒.คำขอรับใบอนุญาตให้จุดและปล่อยหรือกระทำการอย่างใด เพื่อให้โคมลอย โคมไฟโคมควัน หรือวัตถุอื่นใดที่คล้ายคลึงกัน ขึ้นไปสู่อากาศ๓.คำอธิบายการกรอกแบบคำขอรับใบอนุญาตให้จุดและปล่อยหรือกระทำการอย่างใดเพื่อให้บั้งไฟพลุ ตะไล โคมลอย โคมไฟ โคมควัน หรือวัตถุอื่นใดที่คล้ายคลึงกัน ขึ้นไปสู่อากาศ๔.ใบอนุญาตให้จุดและปล่อยหรือกระทำการอย่างใดเพื่อให้บั้งไฟ พลุ ตะไล หรือวัตถุอื่นใดที่คล้ายคลึงกัน ขึ้นไปสู่อากาศ ตามคำสั่งหัวหน้าคณะรักษาความสงบแห่งชาติที่๒๗/๒๕๕๙ ลงวันที่ ๑๐ มิถุนายน ๒๕๕๙ (สำหรับ บั้งไฟ พลุ ตะไล)๕.ใบอนุญาตให้จุดและปล่อยหรือกระทำการอย่างใดเพื่อให้ โคมลอย โคมไฟ โคมควันหรือวัตถุอื่นใดที่คล้ายคลึงกันขึ้นไปสู่อากาศตามคำสั่งหัวหน้าคณะรักษาความสงบแห่งชาติที่ ๒๗/๒๕๕๙ลงวันที่ ๑๐ มิถุนายน ๒๕๕๙ (สำหรับ โคมลอย โคมไฟ โคมควัน)๖.คำอธิบายการกรอกแบบใบอนุญาตให้จุดและปล่อยหรือกระทำการอย่างใดเพื่อให้บั้งไฟ พลุตะไล โคมลอย โคมไฟ โคมควัน หรือวัตถุอื่นใดที่คล้ายคลึงกันขึ้นไปสู่อากาศตามคำสั่งหัวหน้าคณะรักษาความสงบแห่งชาติที่ ๒๗/๒๕๕๙ เรื่องมาตรการป้องกันและแก้ไขปัญหาความเดือดร้อนจากการจุดและปล่อยบั้งไฟ พลุ ตะไล โคมลอยโคมไฟ โคมควัน หรือวัตถุอื่นใดที่คล้ายคลึงกัน๗. พื้นที่ทางเดินอากาศ แนบท้ายประกาศจังหวัดหนองบัวลำภู เรื่องมาตรการป้องกันและรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใดเพื่อให้บั้งไฟพลุ ตะไล โคมลอย โคมไฟ โคมควันหรือวัตถุอื่นใดที่คล้ายคลึงกัน ขึ้นไปสู่อากาศ พ.ศ.๒๕๖๐๘. แผนที่แนบท้ายประกาศจังหวัดหนองบัวลำภู เรื่องมาตรการป้องกันและรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใดเพื่อให้บั้งไฟพลุ ตะไล โคมลอย โคมไฟ โคมควันหรือวัตถุอื่นใดที่คล้ายคลึงกัน ขึ้นไปสู่อากาศ พ.ศ.๒๕๖๐(ดูข้อมูลจากภาพกฎหมาย)ภวรรณตรี/จัดทำ๑๙ เมษายน ๒๕๖๐พิมพ์มาดา/ตรวจ๙ พฤษภาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๐๒ ง/หน้า ๒๒/๑๑ เมษายน ๒๕๖๐